Publication: Magyar Közlöny
Issue: MK-1998-11 (Year: 1998, Number: 11)
Era: 1990-2004
Section: a 9/1998. (II. 20.) BM rendelethez
Paragraph Index: 157

c) átvezeti a nála lakóhellyel — ennek hiányában tartózkodási hellyel — rendelkező polgárok tekintetében a név- és a településen belüli lakcímváltozásokat. Az első fordulót követően a pótnévjegyzékről addig nem törölt választójogosult polgárokat a második forduló névjegyzékpéldányára folyamatos sorszámmal átvezeti, és a továbbiakban már csak a második forduló névjegyzékét és a munkapéldány(oka)t vezeti. 7.2. A HVI vezetője — kérelemre — felveszi az illetékességi területén igazolással szavazni kívánó polgárt a megfelelő forduló névjegyzékére. Törli a választópolgárt a megfelelő forduló névjegyzékéről, ha lakóhelyétől távol történő szavazás miatt igazolást ad ki. Ha a második fordulóra igazolást kérő a pótnévjegyzéken szerepel, akkor adatait erről a második forduló névjegyzékpéldányára át kell vezetni, majd onnan és a pótnévjegyzékről egyaránt törölni kell. 7.3. A polgár által benyújtott kifogásnak helyt adó jegyzői vagy bírósági döntés alapján — a döntésnek megfelelően — az érintettet a megfelelő forduló(k) névjegyzékére fel kell venni, abból adatait törölni, vagy abban adatait helyesbíteni kell, ha a kifogását az első forduló szavazás napja előtt jelentette be. A felvételről, helyesbítésről a választópolgárnak értesítést kell küldeni. 7.4. A névjegyzék aktualizálását úgy kell elvégezni, hogy felvételeknél a felvenni kívánt személy adatait a felvétel okának feltüntetésével az utolsó sorszám után következő sorszámmal kell felvenni, törléseknél vagy helyesbítéseknél a törlendő személy adatait, illetve a helyesbíteni kívánt adatot — az eredeti adatok olvashatóságát nem érintő módon — a névjegyzék fordulónak megfelelő példányán át kell húzni. Törlésnél, felvételnél a törlés, felvétel okát csak a HVI vezetőjének munkapéldányán, valamint a névjegyzékből utólag töröltekről vagy a névjegyzékbe utólag felvettekről vezetett jegyzéken kell feltüntetni. A felvételt, a törlést és a helyesbítést dátummal és aláírással kell hitelesíteni. III. A névjegyzék vezetése a szavazás napján

Source: https://magyarkozlony.hu/hivatalos-lapok/695105b047be0b7b5c1a6ce7230085ffb3c21ee9/dokumentumok/e1795a0da7264d9d369c6b4f18d2600fc89f7f43/letoltes